
Predsednicam in predsednikom PZDU					Št. dok.560
Ljubljana, 09. 09. 2026
[bookmark: _Hlk187756985]Zadeva: Vabilo na brezplačne delavnice mobilne fotografije in foto-zgodbe
Spoštovane predsednice, spoštovani predsedniki PZDU,
v okviru projekta Obrazi krajev, ki ga izvajamo skupaj s Turistično zvezo Slovenije in Zavodom APIS, pripravljamo brezplačni desetdelni praktični program Osnove mobilne fotografije in lokalne foto-zgodbe, namenjen članicam in članom društev upokojencev.
Vabimo vas, da informacijo posredujete svojim društvom upokojencev ter članicam in članom ter jih spodbudite k prijavi.
Program udeležence uvaja v uporabo mobilnega telefona kot ustvarjalnega, dokumentarnega in pripovednega orodja. Naučili se bodo osnov fotografiranja ter pod mentorstvom razvili svojo lokalno foto-zgodbo.
Vsak udeleženec bo izbral temo iz svojega lokalnega okolja (človeka, kraj, dediščino, dogodek, tradicijo ali drugo zgodbo, ki jo želi predstaviti) in jo skozi program razvil v kratko foto-zgodbo.
Program je za udeležence popolnoma brezplačen. Morebitni potni stroški so v lastni režiji udeležencev. Število mest je omejeno. 
Kje? ZDUS, Kebetova 9, Ljubljana
Uvodno srečanje: 25. 9. 2026
Program: 10 srečanj ob petkih, od 2. 10. do 4. 12. 2026, med 10.00 in 13.00.
Prijave: anja.presern@zdus-zveza.si
O projektu Obrazi krajev
Projekt povezuje aktivno staranje, digitalno vključenost in trajnostni turizem. Starejše postavlja v vlogo nosilcev lokalnega znanja in aktivnih soustvarjalcev vizualnih zgodb o naših krajih, dediščini in ljudeh. S pomočjo participatorne fotografije in videa krepi socialno vključenost seniorjev ter gradi trajne mostove med društvi upokojencev in turističnimi društvi.
Aktivnosti sofinancira Ministrstvo za notranje zadeve in javno upravo v okviru javnega razpisa za razvoj in profesionalizacijo NVO in prostovoljstva 2025.
Hvala in lep pozdrav,						    
Pripravila: Anja Prešern				[image: ]
Zveza društev upokojencev Slovenije, Kebetova ulica 9, 1000 Ljubljana,
tel. 01/62 05 472, www.zdus-zveza.si

